To uro bomo nadaljevali, kjer smo zaključili prejšnjo uro. **Pripravi učbenik in zvezek za NIT.** *Kako je uspela dejavnost? So bile tvoje ugotovitve podobne mojim?*

**V Radovednih pet- interaktivno gradivo odpri galerijo fotografij** pod naslovom **Snov zavzema prostor.**

***Oglej si posamezne fotografije, preberi tudi besedilo pod njimi.***

*Si končal? Dobro. Čaka te še* ***zapis v zvezek****. Naslov si zapisal že prejšnjo uro, kajne?*

*Piši čitljivo!*

|  |  |
| --- | --- |
| * Ko iz plastenk iztisnemo zrak, zmanjšamo njihovo prostornino. Če iz plastenk ne iztisnemo zraka, potrebujemo več zabojnikov za odlaganje plastične embalaže.
* Tudi na odlagališču avtomobilov iz avtomobilov najprej iztisnejo zrak, da se zmanjša njihova prostornina. Stlačeno avtomobilsko pločevino tako lažje zlagamo, preden jo ponovno uporabimo (recikliramo).
* S kolesom se običajno pelje en človek, z avtomobilom se jih pelje več, veliko več ljudi pa se lahko pelje z avtobusom ali vlakom. Število potnikov je odvisno od velikosti prevoznega sredstva.
* Dve telesi ne moreta biti hkrati na istem mestu. Ko se avtomobila znajdeta na istem mestu, je posledica tega zvita pločevina (karambol).
* V koš/omaro vrženo perilo zavzame več prostora kot lepo zloženo.
* Večjo količino snovi (150 *l*) shranjujemo v sodih (vino, kis, …), manjše količine (1 *l*, 0.5 *l*) shranjujemo v plastenkah ali pločevinkah (mleko, sok, …), še manjše količine (npr. parfum) pa v stekleničkah (0,1 *l*).

|  |
| --- |
| **Snov zavzema prostor.** Mera za prostor je **prostornina, ki nam pove, koliko prostora zaseda telo.** **Nestisljivim snovem se prostornina ohranja, tudi ko jih prelijemo, presipljemo.** **S stiskanjem (tlačenjem) iz snovi iztisnemo zrak in na ta način zmanjšamo njeno prostornino**. Tako lahko na enem mestu shranimo več teles. V večjih posodah lahko hranimo večjo količino snovi. |

 |

* **Dodatna naloga:**

 **Učbenik str. 83:** Pisno odgovori na vprašanja v rubriki **Tri vprašanja.**

*To je to! Učno snov večkrat ponovi! \*\*\**